CELEX: 32015R1475
Language: da
Date: 2015-08-27 00:00:00
Title: Kommissionens forordning (EU) 2015/1475 af 27. august 2015 om ændring af forordning (EU) nr. 284/2013 for så vidt angår overgangsforanstaltninger for procedurer vedrørende plantebeskyttelsesmidler (EØS-relevant tekst)

28.8.2015   
            
            
               DA
            
            
               Den Europæiske Unions Tidende
            
            
               L 225/10
            
         KOMMISSIONENS FORORDNING (EU) 2015/1475
   af 27. august 2015
   om ændring af forordning (EU) nr. 284/2013 for så vidt angår overgangsforanstaltninger for procedurer vedrørende plantebeskyttelsesmidler
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 78, stk. 1, litra b), og
   ud fra følgende betragtninger:
   
               (1)
            
            
               Kommissionens forordning (EU) nr. 284/2013 (2) ophævede Kommissionens forordning (EU) nr. 545/2011 (3) og fastsatte nye datakrav vedrørende plantebeskyttelsesmidler.
            
         
               (2)
            
            
               Med henblik på at gøre det muligt for medlemsstaterne og de berørte parter at forberede sig på at opfylde de nye krav fastsætter forordning (EU) nr. 284/2013 overgangsforanstaltninger vedrørende såvel fremlæggelse af data i forbindelse med ansøgninger om godkendelse af, fornyelse af godkendelser af eller ændring af betingelserne for godkendelser af aktivstoffer som fremlæggelse af data i forbindelse med ansøgninger om godkendelse, jf. artikel 28 i forordning (EF) nr. 1107/2009, som omfatter fornyelse af godkendelser af eller ændring af godkendelser af plantebeskyttelsesmidler.
            
         
               (3)
            
            
               Alle ansøgninger om fornyelse af godkendelser vedrørende produkter, der indeholder aktivstoffer, som er forlænget i henhold til Kommissionens forordning (EU) nr. 1141/2010 (4), forventedes fremsat pr. 31. december 2015. Følgelig ville forordning (EU) nr. 545/2011 have fundet anvendelse på nævnte ansøgninger. Det viser sig imidlertid, at nogle af nævnte ansøgninger først bliver fremsat efter den 31. december 2015.
            
         
               (4)
            
            
               For at sikre, at alle ansøgninger om fornyelse af godkendelser af plantebeskyttelsesmidler, der indeholder stoffer, som er blevet forlænget i henhold til forordning (EU) nr. 1141/2010, er underlagt de samme datakrav, bør der fastsættes overgangsforanstaltninger, således at datakravene i forordning (EU) nr. 545/2011 finder anvendelse på alle sådanne ansøgninger.
            
         
               (5)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   I artikel 4, stk. 1, i forordning (EU) nr. 284/2013 tilføjes følgende som andet afsnit:
   
      »Forordning (EU) nr. 545/2011 finder fortsat anvendelse, for så vidt angår procedurer vedrørende fornyelse af godkendelser af plantebeskyttelsesmidler i henhold til artikel 43, stk. 2, i forordning (EF) nr. 1107/2009, når et aktivstof er blevet forlænget i henhold til forordning (EU) nr. 1141/2010.«
   
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Kommissionens forordning (EU) nr. 284/2013 af 1. marts 2013 om fastsættelse af datakrav vedrørende plantebeskyttelsesmidler i henhold til Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 93 af 3.4.2013, s. 85).
   
      (3)  Kommissionens forordning (EU) nr. 545/2011 af 10. juni 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår datakravene vedrørende plantebeskyttelsesmidler (EUT L 155 af 11.6.2011, s. 67).
   
      (4)  Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (EUT L 322 af 8.12.2010, s. 10).